Апроектқәа
Аԥсуашәа иазку адокументалтә фильм ҿыц раԥхьатәи арбара мҩаԥысит Аҟәа, иара ҭыхуп аԥсуа-абаза жәлар рдоуҳатә-культуратә ҭынха иазку АААК апроект «Амазара» аҳәаақәа ирҭагӡаны.
Аԥсуа-абаза жәлар рмилаҭтә-культуратә ҭынха ахьчара иазынархоу Адунеизегьтәи аԥсуа-абаза конгресси ИАЕ «Алашареи» рыпроект «Амазара» аҳәаақәа ирҭагӡаны иаԥҵоуп даҽа фильмкгьы – уи аԥсуашәа иазкуп. Афильм арежиссиорс, асценаристс дамоуп Аԥсны зҽаԥсазтәыз артист, Самсон Ҷанба ихьӡ зху Аԥсуа драматә театр арежиссиор Мадина Аргәын.
АААК ателехәаԥшратә интеллектуалтә проект «Иарбан? Иаба? Ианба?» аҩбатәи ахәмарра амҩаԥгара аҽазыҟанаҵоит. Аԥсни Ҟарачы-Черқьестәылеи рҟынтә акомандақәеи апроект аиҿкааҩцәеи аскиап ала еицәажәеит, еибадырны раԥхьаҟа ирзыԥшу ахәмарра акәамаҵамақәа еибырҳәарц.
Аԥсуашәа иазку адокументалтә фильм ҿыц ала иацҵахеит Адунеизегьтәи аԥсуа-абаза конгресси ИАЕ «Алашареи» рыпроект «Амазара», уаанӡа ишаҳҳәахьоу еиԥш, уи аԥсуа-абаза жәлар рдоуҳатә-культуратә ҭынха аиқәырхара хықәкыс иамоуп. Афильм аԥҵаҩцәа еиҭарҳәеит уи аус адулара шымҩаԥысуаз.
Адунеизегьтәи аԥсуа-абаза конгресс ишәыднагалоит «АААК ахаҿқәа» ҳәа хьӡыс измоу апроект ҿыц – Аконгресс агәыԥ иалоу рыҿцәажәарақәа еидызкыло авидеопроект авторс дамоуп Аинфопортал аредактор хада Амина Лазԥҳа.
Самсон Ҷанба ихьӡ зху Аԥсуа драматә театр аҟны иқәдыргылеит Аԥсны аҭоурых аҿы иналукааша аполитикатә усзуҩ Нестор Лакоба иԥшәмаԥҳәыс Сариа илызку аспектакль. Апремиера мҩаԥысит жәабран 24 ауха. Арежиссиор Мадина Аргәын иқәлыргылаз аспектакль ҿыц иахәаԥшыз дреиуоуп АААК акорреспондент, уи илызцәырнагаз ахәыцрақәа ҳацеиҩылшоит.
Шьҭрала иадыгоу Аԥсны атәылауаҩ Исҳаҟ Кәышьха иҭоурыхтә ԥсдгьыл аҟны ирҳаз аҩызцәа ириҭаз ажәа наигӡеит – иахьа дахьынхо Финлиандиа аҳҭнықалақь Хельсинки иааиртит аԥсуа культуратә центр.
АААК Анацәеи абацәеи рыклуб аҩбатәи аиԥылара мҩаԥысит Гагра. Уажәазы иззааҭгылаз теман ахәыҷы изҳараҿы дызхысуа акризисқәа, иара убас анацәеи абацәеи рыхшареи реизыҟазаашьақәа шышьақәыргылатәу.
АААК еиҿнакааз Анацәеи абацәеи рыклуб аҟны имҩаԥысит Аԥсны абжьаратә ҵара аиҿкаашьа иазку даҽа еиԥыларак.